Kun.uz jamoasida yoshlar ko‘pchilikni tashkil etadi. Bugun ulardan yana biri, ko‘pchilikka yaxshi tanish jurnalist Rahmatillo Isroilov bo‘ydoqlar safini rasman tark etdi. 9 iyul – O‘zbekiston tarixida eng ko‘p to‘ylar o‘tkazilgan kun bo‘lib qolgan bo‘lsa ajab emas. Rahmatilloning to‘yi ham avval belgilangan kunda emas, 9 iyulda Samarqandda bo‘lib o‘tgan, Toshkentda bo‘lib turgan kelin-kuyov esa... to‘yda qatnasha olmagan edi. Mana bugun, barcha hujjatlar hal bo‘lgach, yoshlarga nikoh o‘qilib, Samarqandga jo‘nab ketishdi. Biz jamoamizning qadrli a’zosiga to‘kis oilaviy baxt, yetuk farzandlar va birgalikda barcha ezgu niyatlariga yetishlarini tilab qolamiz!